KOMISSION ASETUS (ETY) N:o 1046/94, annettu 4 päivänä toukokuuta 1994, maissin ja durran viimeisen kylvöpäivän siirtämisestä tietyillä alueilla



Virallinen lehti nro L 114 , 05/05/1994 s. 0009 - 0010

Suomenk. erityispainos Alue 3 Nide 57 s. 0058

Ruotsink. erityispainos Alue 3 Nide 57 s. 0058



KOMISSION ASETUS (ETY) N:o 1046/94, annettu 4 päivänä toukokuuta 1994, maissin ja durran viimeisen kylvöpäivän siirtämisestä tietyillä alueilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on muutettuna asetuksella (ETY) N:o 232/94(2), ja erityisesti sen 12 artiklan, sekä katsoo, että asetuksen (ETY) N:o 1765/92 10 artiklan 2 kohdassa vahvistetaan 15 päivä toukokuuta jäsenvaltioiden viljan kylvämiselle ja viljaa koskevien hakemusten jättämiselle asettamaan päivämäärään sovellettavaksi viimeiseksi määräpäiväksi: jäljempänä tarkoitettu määräpäivä ei tietyissä tapauksissa mahdollista maissin ja durran kylvön toteuttamista moitteettomissa olosuhteissa; tämän vuoksi olisi asetuksen (ETY) N:o 1765/92 12 artiklan seitsemännen luetelmakohdan mukaisesti säädettävä lisäajasta kylvön suorittamiseksi, kun tietyillä alueilla esiintyvät ilmastolliset olosuhteet sitä edellyttävät; tämä määräaika ei kuitenkaan saa vaarantaa tiettyjen peltokasvien viljelijöiden tukijärjestelmän tavoiteltua tehokkuutta; tämän seurauksena vaikuttaa aiheelliselta vahvistaa täksi määräpäiväksi 31 päivä toukokuuta kyseisten alueiden osalta, tiettyjen peltokasvien kylvöpäivän siirtäminen tietyillä alueilla ei ole riittävä syy tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(3), sellaisena kuin se on muutettuna asetuksella (EY) N:o 165/94(4) 6 artiklan 2 kohdassa tarkoitetun viljelyalatukihakemuksen jättämiselle asetetun määräpäivän muuttamiseksi; olisi vahvistettava menettely, jonka mukaan tuottajat vahvistavat kylvöt toimivaltaisille viranomaisille ja joka voi olla epäsuora yksinkertaistamisen vuoksi, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Markkinointivuotena 1994/1995 kylvöä koskeva määräpäivä siirretään 31 päivään toukokuuta 1993 maissin ja durran osalta alueilla, jotka jäsenvaltion on määritettävä asetuksen (ETY) N:o 1765/92 12 artiklan seitsemännen luetelmakohdan mukaisesti ja jotka sijaitsevat liitteessä lueteltujen alueiden sisäpuolella. 2 artikla Sanotun kuitenkaan rajoittamatta komission asetuksen (ETY) N:o 3887/92 säännösten soveltamista(5): a) määräpäiväksi kylvöä koskevan vahvistuksen jättämiselle toimivaltaiselle viranomaiselle vahvistetaan 31 päivä toukokuuta 1994; b) jäsenvaltiot voivat ottaa käyttöön epäsuoran vahvistusmenettelyn, jonka mukaan tuottajan ilmoituksen puuttuminen vastaa kylvön vahvistusta. Tässä tapauksessa tuottajien, jotka eivät ole suorittaneet kylvöä, on ilmoitettava asiasta. 3 artikla Jäsenvaltioiden on toimitettava viimeistään 31 päivänä toukokuuta 1994 komissiolle tiedoksi tämän asetuksen soveltamiseksi toteutetut toimenpiteet. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä toukokuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 12 (2) EYVL N:o L 30, 3.2.1994, s. 7 (3) EYVL N:o L 355, 5.12.1992, s. 1 (4) EYVL N:o L 24, 29.1.1994, s. 6 (5) EYVL N:o L 391, 31.12.1992, s. 36 LIITE >TAULUKON PAIKKA>